**Dragi učenci osmih razredov!**

Pred nami je nov izziv. Malce drugače spoznavati stvari, z več lastne iniciative, korak po koraku po navodilih in to največ z računalnikom. No, vidite, šolanje se bo obrnilo tako, da boste v njem uživali, saj boste lahko računalnik uporabljali dosti več kot do sedaj in to kvalitetno.

V kolikor vam dana navodila ne bodo dovolj jasna, sem vam na razpolago na mojem običajnem naslovu [ustvarjam.vsepovrsti@gmail.com](mailto:ustvarjam.vsepovrsti@gmail.com).

Nalogam bom dala malce več teoretičnega poudarka, ki ga boste raziskovali sami, praktično ustvarjanje pa bom za vas prilagodila tako, da ga boste lahko ustvarili tudi na drugačne načine, z drugačnimi pripomočki.

Pri delu na daljavo bomo, ne glede na skupino, delali iste naloge. Naloge, ki smo jih v šoli začeli in še ne končali, bomo nadaljevali, ko pridemo nazaj v šolo.

Predno smo se poslovili, sem že povedala, da je naslednja naloga povezana s TONSKIM SLIKANJEM.

**VAŠA NALOGA**

Likovni problem: **TONSKO SLIKANJE ali MODELACIJA**; teoretično spoznavanje

*8b dekleta, ponedeljek druga ura na urniku*

*8b fantje in 8a dekleta, torek prva in tretja ura na urniku*

*8a fantje, sreda druga ura na urniku*

S pomočjo e-učbenika na povezavi <https://eucbeniki.sio.si/lum8/3390/index.html> preberite teorijo o tonskem slikanju od strani 46 do strani 52 in rešite naloge. Preberite si tudi zapise o slikah. S klikom na gumb »o sliki«, se vam prikaže zapis.

Dela je za prvo uro več kot dovolj. Upam, da boste v delu uživali in spoznali kaj je TONSKO SLIKANJE oziroma MODELACIJA.

Naslednjič vas bo čakalo navodilo za praktično delo.

Ostanite zdravi!

Ana Koren